**Saistošo noteikumu “Grozījumi Liepājas valstspilsētas pašvaldības domes 2021.gada 16.decembra saistošajos noteikumos Nr.25 “Par Liepājas valstspilsētas pašvaldības budžetu 2022.gadam””**

**PASKAIDROJUMA RAKSTS**

|  |  |  |
| --- | --- | --- |
| **Sadaļas**  **Nr.** | **Jautājums** | **Iesniedzēja komentārs** |
| 1. | Projekta nepieciešamības pamatojums | Lēmums nepieciešams, lai nodrošinātu finansējumu pašvaldības uzturēšanas un attīstības budžetiem un veiktu grozījumus saistošajos noteikumos Nr.25 “Par Liepājas valstspilsētas pašvaldības budžetu 2022.gadam”.  Lēmums tiek pieņemts, pamatojoties uz:   * Liepājas valstspilsētas pašvaldības budžeta ieņēmumu un izdevumu izpildi uz 2022.gada 30.jūniju; * Ministru kabineta 2022.gada 15.marta rīkojumu Nr.173 “Par Finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” par izdevumiem, kas radušies 2021.gadā pašvaldībām par sniegtajiem atskurbināšanas pakalpojumiem diennakts režīmā; * Ministru kabineta 2022.gada 17.marta rīkojumu Nr.189 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” par izglītības pakalpojuma nepārtrauktības nodrošināšanu augsta epidemioloģiskā riska apstākļos; * Ministru kabineta 2022.gada 3.maija rīkojumu Nr.307 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” par izdevumiem, kas pašvaldībām radušies, nodrošinot atbalstu Ukrainas civiliedzīvotājiem; * Liepājas valstspilsētas pašvaldības domes pieņemtajiem lēmumiem.   Ir apkopoti budžeta grozījumu priekšlikumi un pašvaldības 2022.gada budžetam sagatavoti šādi grozījumi:  Tiek plānotas izmaiņas ieņēmumos:  **VALSTS UN ES FINANSĒJUMS** - tiek plānoti 364 566 *euro* transfertiem Eiropas savienības politiku instrumentu un pārējās ārvalstu finanšu palīdzības līdzfinansētajiem projektiem (pasākumiem), precizējot ieņēmumus no valsts mērķdotācijām, t.sk.:   * 14 264 *euro* vienreizējas piemaksas sporta izglītības darbiniekiem, par izglītības pakalpojumu nepārtrauktības nodrošināšanu augsta epidemioloģiskā riska apstākļos;   + 71 598 *euro* 2022.gada oktobrī plānotajām Saeimas vēlēšanām, pamatojoties uz vienošanos ar Centrālo vēlēšanu komisiju Nr.CVK/11-2022;   + 7 518 *euro* projektam "Profesionāla sociālā darba attīstība pašvaldībās";   + 170 000 *euro* projektam "Pludmales labiekārtojuma izbūve Roņu ielā”;   + 20 000 *euro* projektam “Karjeras atbalsts vispārējās un profesionālā izglītības iestādēs”;   + 6 470 *euro* projektam “Erasmus +K1”;   + 21 711 *euro* projektam “Piekrasti raksturojošās dabas ainavas publiskās ārtelpas attīstības un pieejamības veicināšana kultūras un tūrisma pakalpojumu daudzveidošanai Liepājas centra pludmalē”.   **PAMATBUDŽETA IEŅĒMUMI** - tiek palielināti par 811 637 *euro*, precizējot ieņēmumus:   * + 612 342 *euro* izdevumu kompensācija, kas pašvaldībai radušies, nodrošinot atbalstu Ukrainas civiliedzīvotājiem par periodu no 2022.gada februāra līdz 2022.gada maija mēnesim;   + 7 778 *euro* tiks atgriezts finansējums pašvaldībai, pamatojoties uz vienošanos ar Centrālo vēlēšanu komisiju Nr.CVK/11-2022 “Par parakstu vākšanu no šā gada 10.marta līdz 8.aprīlim”;   + 9 937 *euro* izdevumu kompensācija, kas pašvaldībai radušies 2021.gadā pašvaldībām par sniegtajiem atskurbināšanas pakalpojumiem diennakts režīmā;   + 109 462 *euro* Labklājības ministrijas atgrieztais finansējums par sociālo aprūpi;   + 19 450 *euro* atgriezts finansējums no Daugavpils reģionālās slimnīcas, pašvaldības stipendijas atmaksa par stipendiātu;   + 52 668 *euro* atgriezts finansējums no projekta “Pludmales labiekārtojuma izbūve Roņu ielā” (gala maksājums).   **MAKSAS PAKALPOJUMI UN CITI PAŠU IEŅĒMUMI** - tiek plānots ieņēmumu palielinājums par 262 869 *euro*, t.sk.:   * + par 26 988 *euro* palielināti ieņēmumi no iekasētām Pašvaldības policijas soda naudām;   + par 21 990 *euro* palielināti ieņēmumi no vecāku maksām;   + par 35 480 *euro* palielināti ieņēmumi par telpu nomu un īri;   + par 144 201 *euro* palielināti pārējie pašu ieņēmumi, t.sk. 9 956 *euro* projektam “Senioru sociālā iekļaušana Latvijas - Lietuvas pārrobežu reģionā” (saņemts līdzfinansējums no sadarbības partnera), 34 890 *euro* saņemts projekta “Future DiverCities” sadarbības partneru līdzfinansējums un 46 638 *euro* papildus ieņēmumi no sporta nometnēm.   **ZIEDOJUMIEM, DĀVINĀJUMIEM** grozījumi precizējas ekonomiskās klasifikācijas kodu griezumā.  Tiek plānota papildu **kredītresursu** piesaiste 1 058 877 *euro* apmērā projektam “Būnas izbūve Baltijas jūrā”. |
| 2. | Īss projekta satura izklāsts | Saskaņā ar Liepājas pilsētas domes 2015.gada 22.janvāra lēmumu Nr.1 “Par Liepājas pilsētas attīstības programmas 2015.-2020.gadam, tai skaitā ilgtspējīgas attīstības stratēģijas līdz 2030.gadam, un Vides pārskata gala redakciju apstiprināšanu” un Liepājas valstspilsētas pašvaldības domes 2021.gada 11.novembra lēmumu Nr.406/15 “Par Liepājas valstspilsētas un Dienvidkurzemes novada kopīgo plānošanas dokumentu 1.redakciju nodošanu publiskajai apspriešanai un atzinuma saņemšanu” ņemot vērā Liepājas valstspilsētas un Dienvidkurzemes novada attīstības programmu 2022.-2027.gadam un pašvaldības budžeta ieņēmumu izpildi, tiek palielināts attīstības budžets, finansējums uzturēšanai un pamatdarbības nodrošināšanai.  **Valsts mērķdotācijas** **un transferti izdevumos** tiek novirzīti atbilstoši konkrētam mērķim.  **Maksas pakalpojumi un citi pašu ieņēmumu** **izdevumi** tiek novirzīti atbilstoši konkrētam mērķim.  **No pašvaldības pamatbudžeta līdzekļiem,** atgrieztais finansējums un papildu finansējuma sadalījums pa funkcionālajām kategorijām:  2.1. Vispārējiem valdības dienestiem:   * 96 903 *euro* kompensācija pašvaldībai par izdevumiem, kas radušies sakarā ar Ukrainas civiliedzīvotājiem sniegto atbalstu - izmitināšanas un ēdināšanas pakalpojumiem;   + 7 778 *euro* kompensēti izdevumiem pašvaldībai par parakstu vākšanu no šā gada 10.marta līdz 8.aprīlim.   2.2. Ekonomiskajai darbībai:   * 5 000 *euro* transporta izdevumu segšanai Sociālā dienesta darbspējīgo klientu iesaistei darba un sociālo prasmju pasākumos; * 25 000 *euro* jaunas automašīnas iegādei Liepājas pilsētas pašvaldības iestādei “Liepājas pilsētas būvvalde”; * 66 000 *euro* kompensācija pašvaldībai par izdevumiem, kas radušies sakarā ar Ukrainas civiliedzīvotājiem sniegto atbalstu - sabiedriskā transporta mēnešbiļetēm; * 71 035 *euro* projekta “Ielas pārbūve Liedaga ielā 6A, Liepājā” būvdarbu sadārdzinājumam.   2.3. Pašvaldības teritoriju un mājokļu apsaimniekošanai:   * 4 781 *euro* papildu finansējums kultūras pieminekļu saglabāšanas projektu līdzfinansējumam.   2.4. Brīvajam laikam, sportam un kultūrai:   * 35 000 *euro* papildus finansējums projektam “Eiropas Kultūras galvaspilsētas statusa nodrošināšana” iesniegto pieteikumu realizēšanai.   2.5. Izglītības funkcijai:   * 32 660 *euro* kompensācija pašvaldībai par izdevumiem, kas radušies sakarā ar Ukrainas civiliedzīvotājiem sniegto atbalstu - izmitināšanas un ēdināšanas pakalpojumi, izglītības nodrošināšana;   + 20 617 *euro* telpu atjaunošanai K.Ukstiņa ielas 17/23 ēkā, projekta “Inovāciju centra attīstība Liepājas pilsētā” ietvaros. Viena no projekta aktivitātēm ir tehnoloģiju koprades telpu izveide.   2.6. Sociālajai aizsardzībai:   * 416 779 *euro* kompensācija pašvaldībai par izdevumiem, kas radušies sakarā ar Ukrainas civiliedzīvotājiem sniegto atbalstu - sociālā atbalsta pasākumi; * 16 279 *euro* papildus 2 bāriņtiesas locekļu štata vienību atlīdzībai un datortehnikai kapacitātes un iekšējās kontroles uzlabošanai, pamatojoties uz Latvijas Republikas Tiesībsarga biroja norādījumiem; * 6 000 *euro* projekta “Diskriminācijas riskiem pakļauto personu (bezpajumtnieku) integrācija sabiedrībā un darba tirgū” pilotprojekta pašvaldības līdzfinansējuma daļas piešķiršanai. |
| 3. | Informācija par plānoto projekta ietekmi uz pašvaldības budžetu | Pašvaldības budžeta izdevumi kopā ar finansēšanas daļu palielinās par 2 497 949 *euro*, t.sk. valsts mērķdotācijas palielinās par 364 566 *euro*, pašvaldības pamatbudžets palielinās par 1 870 514 *euro*, maksas pakalpojumi un citi pašu ieņēmumi palielinās par 262 869 *euro*. |
| 4. | Informācija par plānoto projekta ietekmi uz uzņēmējdarbības vidi pašvaldības teritorijā | Saistošo noteikumu Nr.25 “Par Liepājas valstspilsētas pašvaldības budžetu 2022.gadam” 8.punkts nosaka, ka budžeta izpildītāji ir atbildīgi par to, lai piešķirto līdzekļu ietvaros nodrošinātu efektīvu un racionālu pašvaldības budžeta līdzekļu izlietojumu, nepārsniedzot attiecīgajam mērķim tāmē plānotos izdevumus atbilstoši ekonomiskajām un funkcionālajām kategorijām. |
| 5. | Informācija par administratīvajām procedūrām | Saistošie noteikumi tiks nosūtīti informācijai Vides aizsardzības un reģionālās attīstības ministrijai un publicēti Liepājas valstspilsētas pašvaldības tīmekļvietnē [www.liepaja.lv](http://www.liepaja.lv). |
| 6. | Informācija par konsultācijām ar privātpersonām | Attīstības budžetā iekļauj tikai tos darbus, kas ir pamatoti Liepājas valstspilsētas un Dienvidkurzemes novada attīstības programmā 2022.-2027.gadam, kuras izstrādē tika iesaistīti pilsētas iedzīvotāji, NVO un citi interesenti. |

Domes priekšsēdētājs Gunārs Ansiņš